पानीपत/इसराना. जाट आंदोलनकारियों ने रविवार को इसराना में सरकार की सद-बुद्धि के लिए हवन किया। इसमें कई गांवों के लोग पहुंचे। आंदोलनकारियों ने जल्द इसराना में भी धरना देने का दावा किया है। वहीं दूसरी ओर उग्राखेड़ी स्थित धरना स्थल पर यूपी से अखिल भारतीय जाट महासभा के राष्ट्र महासचिव पहुंचे। उन्होंने यूपी की आेर से समर्थन देने की बात कही।
अखिल भारतीय जाट महासभा के राज्य महासचिव सुरेंद्र मलिक ने कहा कि इसराना में धरना देने के लिए आपस में सलाह ली जा रही है। सोमवार तक इसके बारे में सहमति बन सकती है। रविवार को इसराना में अखिल भारतीय जाट आरक्षण संघर्ष समिति के जिला अध्यक्ष सतबीर देशवाल की अध्यक्षता में सरकार की सद-बुद्धि के लिए हवन यज्ञ कराया गया है। हवन यज्ञ के बाद आंदोलनकारी उग्राखेड़ी स्थित धरने में शामिल हुए।
गांव सिवाह ने आंदोलनकारियों के लिए केले भेजे। निंबरी व बसंत नगर ने भी आंदोलनकारियों के लिए 2 क्विंटल लड्डू भेेजे। धरना स्थल पर सरकार को चेतावनी देते हुए अखिल भारतीय जाट महासभा के राष्ट्रीय महासचिव कारी मोहम्मद बालियान ने कहा कि सरकार उन्हें झूठे आश्वासन ना दें और उन्हें कमजोर ना समझे। 20 मार्च को लोकसभा का घेराव करने के लिए यूपी भी हरियाणा के साथ है।
hin_Deva hin_Deva hin_Deva